趙雷

趙雷，中國大陸民謠男歌手，喺北京出世。作為土生土長嘅北京胡同仔，佢作詞風格多數以白描為主，又唔會冇咗文藝性，作品多數以生活做主題。

個人經歷

早年經歷
佢讀高中嗰時開始接觸音樂，學結他，行匀嗮大江南北，開始咗自己嘅創作同音樂之路。2003年，17歲嘅趙雷開始地下歌手生活，後來佢由地下歌手轉去酒吧做駐唱歌手。高中畢業之後，佢放棄咗收到嘅大學錄取通知書，繼續佢嘅駐唱生活，呢段經歷為佢日後嘅創作提供咗寶貴嘅經驗。兩年後，佢去咗西藏同雲南，其間創作《咬春》、《開往北京的火車》等作品，重同民謠歌手大冰成為知己。

獨立音樂人經歷 
2009年5月，佢參加錄製《速寫穿樂》專輯，重將佢嘅作品《北京的冬天》收錄喺入面，同埋跟住微薄之鹽廠牌周圍演唱。2010年5月，參加湖南衛視快樂男聲長沙賽區海選，攞到賽季全球第2張PASS卡。佢因為同評委喬小刀嘅關係，俾傳媒話佢出貓，跟住取消咗佢比賽資格，之後佢又走咗去廣州賽區參加海選，一路憑住自己嘅原創作品，打入20強，但最終12強止步。

2011年7月，佢借錢出咗第一張個人專輯《趙小雷》，反應唔錯。同年12月4號，佢舉辦咗第一場個人專輯發布會。2012年10月至11月，佢同其他4位音樂人揸電單車搞咗一次全國巡迴演唱，叫做「十個輪子上的民謠之路」，呢場巡迴演唱由成都出發一路向東到深圳，經過15座城市，舉辦咗11場演唱會，一共30日。喺2013年，佢先後舉辦咗44場全國巡演。2014年1月24號，參加《中國好歌曲》演唱令到佢首原創歌《畫》出咗名，亦被導師劉歡揀做「最美歌詞」；10月發布第二張個人專輯《吉姆餐廳》。

2015年1月嘅「年度獨立音樂頒獎」評佢為「年度十大音樂人」，而專輯《吉姆餐廳》就評為「年度十大專輯」；9月23號發佈個人單曲《再也不會去麗江》；11月15號佢喺北京開咗首場「我們的時光」嘅全國巡演。「我們的時光」一共有13場，巡演得到行內好大嘅關注。2016年，9月6號召開發布會，宣布開始「無法長大」全國巡演；10月24號，發佈個人單曲《成都》，一出反應就好好。12月21號，發佈第3張個人專輯《無法長大》，收錄咗一啲之前單獨發佈嘅歌。

2017年1月，加盟湖南衛視《歌手2017》、為首位挑戰歌手，喺第二輪補位賽憑住《成都》一曲以第二名挑戰成功，喺第三輪補位賽遭到淘汰，因為要準備個人演唱會，3月23號發表聲明，唔再參加突圍賽。

作品

專輯

《歌手2017》
2017年1月，加盟湖南衛視《歌手2017》、為首位挑戰歌手，喺第二輪補位賽憑住《成都》以第二名挑戰成功，跟住喺第三輪補位賽遭到淘汰，因為要準備個人演唱會，3月23號發表聲明，唔再參加突圍賽。

演唱會 
 2012年「十個輪子上的民謠之路」全國巡演
 2015—2016年「我們的時光」全國巡演
 2016年「無法長大」全國巡演

網易雲音樂歌手趙雷

中國男歌手